OAJ:n Laukaan paikallisyhdistys ry

**YHDISTYKSEN SÄÄNTÖMÄÄRÄINEN SYYSKOKOUS**

Aika: Tiistai 28.11.2023 klo 18.00

Paikka: Varjola, Vilppulantie 51, 41370 Kuusa

Osallistujat: Yhdistyksen jäsenet, liite 1

**Pöytäkirja**

Ennen kokouksen alkua kokousväki katsoi Katarina Murron OAJ 50 vuotta -videotervehdyksen. Yhdistyksen puheenjohtaja esitteli luottamusmiehet Jukka Lummelahden, Maija Kinnusen, Ismo Jousmäen, Kirsi Variksen ja Tanja Piggin. Tämän jälkeen kuultiin sivistysjohtaja Jussi Silpolan, varhaiskasvatuksen johtaja Maria Kankkion ja perusopetuksen suunnittelija Eva Hilkamon kertomana ajankohtaisia asioita.

Jussi Silpola toi esiin kuntien taloudelliset haasteet, ja myös Laukaassa on käynnissä talouden tasapainotusohjelma vuosina 2024–2027. Kehityslinjoina mainittiin mm. syntyvyyden lasku, hyvinvointialueyhteistyön vakiintuminen sekä lasten ja nuorten hyvinvoinnin seuranta ja tukitoimet. Tulevaisuuden näkyminä näyttäytyivät mm. palveluiden keskittäminen ja ryhmäkokojen kasvattaminen. Maailmantilanne haastaa hyvinvointia. Lähitulevaisuuden ajankohtaisina asioina Silpola nosti esiin pohjoisen Laukaan palveluverkkoselvityksen, jonka myötä valtuusto käsittelee joulukuussa ns. kahden kyläkoulun mallia, jossa Valkolan koulu yhdistettäisiin Kuusan kouluun ja Äijälän koulu Haapalan kouluun. Perusopetuksen tuntijaon muutos tuo 7.luokalle1vvt ruotsia, siirtymävaiheessa lisätunnit järjestettäisiin myös nykyisten 7. ja 8. luokkien oppilaille.

Maria Kankkio kertoi varhaiskasvatuksen ajankohtaisia uutisia. Laukaassa on aloittanut liikkeenluovutuksen myötä kaksi uutta kunnallista päiväkotia, Näätämäki ja Aarrelaiva. Talouden tasapainottamisen myötä kerhopalvelut lakkautetaan vuosien 2024-2025 aikana. Alle 3-vuotiaiden osallisuusaste varhaiskasvatuksessa on merkittävästi kasvanut. Varhaiskasvatuksen TVA-järjestelmän kehittäminen jatkuu palautteiden pohjalta. Varhaiskasvatuksessa on meneillään useita hankkeita, mm. kolmiportaisen tuen uudistaminen sekä pedagogisen johtamisen ja arvioinnin kehittäminen.

Eva Hilkamo esitteli perusopetuksen hankkeita ja rahoituksia. HyPen ja perusopetuksen Yhteisöllisen opiskeluhuollon hanke on päättymässä. Sitouttavan kouluyhteisötyön hankkeessa on meneillään II-vaihe. Harrastamisen Suomen mallin myötä kouluilla on käynnistynyt yhteensä 35 kerhoa. HyPen ja perusopetuksen Koulunuorisotyö-hankkeessa työskentelee koulutsemppari Suvi Nikkola, Kouluturvallisuushankkeessa (HyPe ja perusopetus) puolestaan Eveliina Koljonen.

**KOKOUKSEN AVAUS**

1. Yhdistyksen puheenjohtaja Mari Lummi-Hiekka avasi kokouksen klo 18.55.

**KOKOUKSEN JÄRJESTÄYTYMINEN**

1. Kokouksen puheenjohtajan ja sihteerin valitseminen

Kokouksen puheenjohtajaksi valittiin Tuula Leppäkari ja sihteeriksi Kirsi Haakana.

1. Pöytäkirjantarkastajien ja ääntenlaskijoiden valitseminen

Pöytäkirjantarkastajiksi ja ääntenlaskijoiksi valittiin Paula Aro-Suhanto ja Katja Linnaranta.

1. Kokouksen laillisuuden ja päätösvaltaisuuden toteaminen

Kutsu yhdistyksen varsinaiseen kokoukseen on toimitettava vähintään neljätoista (14) vuorokautta ennen kokousta yhdistyksen jäsenille kirjeellä tai sähköpostitse. Kutsu on toimitettu torstaina 26.10.2023 sähköpostilla yhteysopettajien kautta. Kutsu on ollut nähtävillä yhdistyksen peda.net-sivuilla sekä Facebook-sivuilla. Lisäksi kokousmateriaali on lähetetty kokoukseen ilmoittautuneille sähköpostitse tiistaina 14.11.2023.

 Kokous on pidettävä sääntöjen 11 §:n mukaan vuosittain loka-marraskuussa.

 Säännöissä ei ole mainintaa päätösvaltaisuuteen tarvittavasta läsnä olevien määrästä.

Kokous todettiin laillisesti koolle kutsutuksi ja päätösvaltaiseksi.

Päätettiin myöntää läsnäolo- ja puheoikeus sitä erikseen pyytäville. Pyyntöjä ei tullut.

1. Kokouksen työjärjestyksen vahvistaminen

Vahvistettiin esityslista kokouksen työjärjestykseksi.

**VARSINAISET KOKOUSASIAT**

 6. Toimintasuunnitelman hyväksyminen vuodelle 2024

Yhdistyksen puheenjohtaja Mari Lummi-Hiekka esitteli hallituksen valmisteleman toimintasuunnitelman vuodelle 2024. Toimintasuunnitelma hyväksyttiin ilman muutoksia. Toimintasuunnitelma liitteenä 2.

1. Määrätään hallituksen puheenjohtajan ja muiden jäsenten palkkiot, kokouspalkkiot ja matkakorvaukset sekä toiminnantarkastajien palkkiot seuraavaksi kalenterivuodeksi.

Esitys: Hallituksen jäsenille ei makseta kokouspalkkioita. Matkakorvaukset korvataan ves:n mukaan hallituksen jäsenille sekä muille hallituksen kokouksiin kutsutuille. Lisäksi hallituksessa toimiville maksetaan palkkioita seuraavasti:

Puheenjohtaja: 1450e/vuosi + 150e/vuosi kulukorvaus

Varapuheenjohtaja: 350e/vuosi + 150e/vuosi kulukorvaus

Sihteeri: 1100e/vuosi + 150e/vuosi kulukorvaus

Taloudenhoitajat: 350 e/vuosi + 150e/vuosi kulukorvaus

Jäsenasioiden hoitaja: 150e + 150e/vuosi kulukorvaus

Liiku-ryhmän jäsenet: 150e/vuosi kulukorvaus

Toiminnantarkastajien palkkiot maksetaan laskutuksen mukaan.

Päätös: Kokouksessa päätettiin, että esityksessä mainittuja hallituksen jäsenten tehtäväpalkkioita ja kulukorvauksia korotetaan kymmenellä prosentilla (10 %) vuoden 2024 alusta alkaen.

Palkkiot 2024

Puheenjohtaja: 1595e/vuosi + 165e/vuosi kulukorvaus

Varapuheenjohtaja: 385e/vuosi + 165e/vuosi kulukorvaus

Sihteeri: 1210e/vuosi + 165e/vuosi kulukorvaus

Taloudenhoitajat: 385 e/vuosi + 165e/vuosi kulukorvaus

Jäsenasioiden hoitaja: 165e + 165e/vuosi kulukorvaus

Liiku-ryhmän jäsenet: 165e/vuosi kulukorvaus

Muutoin päätös esityksen mukaisesti.

1. Jäseniltä kannettavien jäsenmaksujen suuruus ja kantotapa vuodelle 2024

Esitys: OAJ:n osuus bruttopalkasta on 0.80 %. Yhdistyksen osuus puolestaan 0,19 %. Lisäksi alueyhdistykselle menee 0,03 %. Näin ollen yleissivistävien opettajien jäsenmaksuksi tulee 1,02 % bruttopalkasta. Varhaiskasvatuksen opettajilla on lisäksi VOL:n osuus 0,16 %, joten varhaiskasvatuksen opettajien jäsenmaksuksi tulee 1,18 %. Kantotapa on keskitetty.

Päätös: Esityksen mukaisesti.

1. Yhdistyksen talousarvion hyväksyminen vuodelle 2024

Yhdistyksen taloudenhoitaja Saara Vierimaa esitteli hallituksen esittämän talousarvion vuodelle 2024. Kohdassa 7 tehdyn tehtäväpalkkioiden ja kulukorvausten korotuksia koskevan päätöksen myötä suunniteltuihin henkilöstökuluihin tulee 10 % korotus. Talousarvio hyväksyttiin korotuksineen. Talousarvio liitteenä 3.

1. Hallituksen jäsenten ja varajäsenten valitseminen seuraavaksi kahdeksi kalenterivuodeksi

Esitys: Hallituksessa jatkavat seuraavat jäsenet/varajäsenet vuoden 2024 loppuun saakka:

Minttu Isoaho / Hanna Järvinen

Jaakko Heikkilä / Ila Kovanen

Kirsi Haakana / Merja Suutarinen

Eija Seppänen / Marika Huhta-aho

Milla Tuikka / Sanna Saranpää

Mirka Havinga / Marianne Ekman -> Mirka Havinga / Markku Yli-Tuina

Markku Yli-Tuinaa ehdotetaan Mirka Havingan varajäseneksi vuoden 2024 ajaksi, koska aiempi varajäsen Marianne Ekman on ehdolla uudeksi hallituksen varsinaiseksi jäseneksi.

Erovuorossa olleiden hallituksen jäsenten tilalle valitaan seuraavat jäsenet /varajäsenet vuoden 2025 loppuun saakka:

Saara Vierimaa / Markku Yli-Tuina -> Marianne Ekman / Saara Vierimaa

Markku Jaakkola / Kaisa Nyrhilä -> Eija Riippa / Kaisa Nyrhilä

Jaana Kiminkinen / Arto Hämäläinen -> Jaana Kiminkinen / Arto Hämäläinen

Jaana Uuksulainen / Tuija Laakkonen -> Jaana Uuksulainen / Tuija Laakkonen

Kirsi Varis / Kirsi Joska -> Mari Rantanen / Marjo Ramstadius

Satu Laitinen / Seija Lehtikangas-Norrbacka -> Satu Laitinen / Seija Lehtikangas-Norrbacka

Päätös: Esityksen mukaisesti.

11. Edustajan ja varaedustajan valitseminen OAJ Keski-Suomen kokouksiin seuraavaksi kalenterivuodeksi

Päätettiin, että hallitus esittää keskuudestaan edustajat OAJ Keski-Suomen kokouksiin. Hallituksen jäsenet valitaan OAJ Keski-Suomen vuosikokouksessa.

12. Kahden toiminnantarkastajan ja kahden varatoiminnantarkastajan valitseminen vuodelle 2024

Valittiin toiminnantarkastajiksi Kai Leikola ja Jari Inkilä sekä varatoiminnantarkastajiksi Veijo Mononen ja Marja Pyöriä.

13. Yhdistyksen koollekutsumistapa

Esitys: Yhdistyksen varsinaisia kokouksia pidetään vuosittain kaksi, kevätkokous maalis-huhtikuussa ja syyskokous loka-marraskuussa. Yhdistyksen kokoukset kutsuu koolle hallitus.

Päätös: Esityksen mukaisesti.

14. Muut asiat

Uusi hallitus kokoontuu ensimmäisen kerran ti 16.1.2024 klo 16.30 Laukaan Sarahovissa.

15. Kokouksen päättäminen

Kokouksen puheenjohtaja Tuula Leppäkari päätti kokouksen klo 19.27.

Tuula Leppäkari Kirsi Haakana

Puheenjohtaja Sihteeri

Olemme lukeneet pöytäkirjan ja todenneet sen kokouksen kulkua vastaavaksi.

Paula Aro-Suhanto Katja Linnaranta

Pöytäkirjantarkastaja Pöytäkirjantarkastaja